«Բանբեր Երևանի համալսարանի» հասարակական գիտությունների քառամսյա հանդեսը ժառանգորդն է «ՀԽՍՀ պետական համալսարանի գիտական տեղեկագիր» (1925 - 1930 թթ.), «Աշխատություններ» (1934 - 1936 թթ.), «Գիտական աշխատություններ» (1939 - 1961 թթ.), «Գիտական տեղեկագիր» (1962 - 1966 թթ.) պարբերականների: Այն որպես առանձին հանդես լույս է տեսնում 1967 թվականից: «Բանբեր Երևանի համալսարանի» հասարակական գիտությունների քառամսյա հանդեսն ընդգրկված է ՀՀ ԲՈՀ-ի սահմանած` դոկտորական և թեկնածուական ատենախոսությունների հիմնական արդյունքների և դրույթների հրատարակման համար ընդունելի պարբերական գիտական հրատարակությունների ցանկում: Մինչ օրս ունեցել է 4 գլխավոր խմբագիր՝ Էդվարդ Ջրբաշյան (1967-77 թթ.), Հարություն Ֆելեքյան (1978-86 թթ.), Էդվարդ Աղայան (1986-91 թթ.), Հրաչիկ Միրզոյան (1992 թվականից):